
Referat
Privind suplimentarea contribuţiei Municipiului Timisoara, pentru anul 2008, aprobata prin HCL nr. 98/ 26.02.2008 pentru sprijinirea activităţii Clubului Sportiv Rugby Club Municipal Timisoara 

              Prin adresa nr. SC2008-018940/22.08.2008 Clubul Sportiv Rugby Club Municipal Timişoara solicită suplimentarea contribuţiei Municipiului Timisoara, pentru anul 2008, aprobata prin HCL nr. 98/ 26.02.2008 pentru sprijinirea activităţii echipei, cu suma de 300 000 lei care reprezintă acoperirea cheltuielilor necesare obţinerii performanţelor sportive pentru anul 2008.   
             Campionatul de rugby 2008 – 2009 începe în luna septembrie. Cheltuielile echipei au crescut considerabil (transport, cazare, masa), iar F.R.R. a modificat structura campionatului.

In această lună au dat curs invitaţiei canalului de televiziune Sport ! de-a participa în Cupa Europei Centrale, alături de echipe din Croaţia, Iugoslavia, Cehia, Ungaria, Austria, fiecare ţară fiind reprezentată de o echipă.  România va fi reprezentată de Clubul Sportiv Rugby Club Municipal Timişoara., din această cauză fiind necesare cheltuieli suplimentare. 
Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

Având în vedere cele prezentate mai sus, propunem suplimentarea contribuţiei acordate de Municipiul Timisoara pentru anul 2008, aprobata prin HCL nr. 98/ 26.02.2008 pentru Clubul Sportiv Rugby Club Municipal Timişoara cu suma de 100.000 lei. 

Conform documentelor anexate propunem aprobarea proiectului.

